《李两山侍郎仲氏儒而医解后会稽索诗识别》
宋代·林景熙

我怀两山翁，夙抱经济略。
曾驱部使车，所至问民瘼。
昆阳斗大部，渔吏久竭泽。
三尺行风霆，四知厉冰蘖。
公余接寒士，捉膝谈礼乐。
以我独闭门，前茅访林壑。
当途尽挟贵，以道可敦薄。
浮云於我如，霖雨用汝作。
如何岁龙蛇，斯人竟冥漠。
平生诗万篇，耿耿志谁托。
颇闻仲氏贤，风骨似其伯。
尔来一披雾，月梁慰离索。
纷纷鸡鹜中，夭矫见孤鹤。
阳秋皮裹鉴，玉素指下脉。
犹有刀圭功，可敌廓庙爵。
四百有四病，如禽应弦落。

作者简介：林景熙（1242～1310），字德暘，一作德阳，号霁山。温部平阳（今属浙江）人。南宋末期爱国诗人。咸淳七年（公元1271年），由上舍生释褐成进士，历任泉部教授，礼部架阁，进阶从政郎。宋亡后不仕，隐居于平阳县城白石巷。林景熙等曾冒死捡拾帝骨葬于兰亭附近。他教授生徒，从事著作，漫游江浙，是雄踞宋元之际诗坛、创作成绩卓著、最富代表性的作家，也是温部历史上成就最高的诗人。卒葬家乡青芝山。著作编为《霁山集》。